...े, नए-नए लक्ष्य हासिल करने का दबाव रहता है.

बहुत से लोगों को ये भी साबित करना होता है कि उन्हें जो काम दिया गया है, वो इसके क़ाबिल हैं.

यानी आप रोज़ एक जद्दोजहद में जीते हैं. रोज़ आप पर काम का, कुछ बेहतर करने का दबाव होता है. इससे तनाव होता है. और, तनाव से थकान.

बहुत से लोगों के लिए तो काम के अलावा घर के हालात का दबाव भी होता है. दिमाग़ में हर वक़्त कोई न कोई चुनौती सवार रहती है.

ज़िंदगी का पहिया रुकता ही नहीं. उसे आराम का मौक़ा नहीं मिलता. आराम न मिलने से हमारा दिमाग़ ताज़गी नहीं महसूस करता... शेष लेख लिखें:
्सों को जाते हैं. जिसकी नसें कमज़ोर होती हैं, उसके बदन को संकेत नहीं जा पाते.

और उसका काम करने का मन नहीं होता. बहुत से मशहूर लोग जैसे, ऑस्कर वाइल्ड, चार्ल्स डार्विन, थॉमन मैन और वर्जिनिया वूल्फ़ तक 'न्यूरास्थेनिया' के शिकार थे.

डॉक्टर कहते हैं कि ये लोग यूरोप की औद्योगिक क्रांति की वजह से समाज में आए बदलाव के शिकार हुए थे.

उनकी नाज़ुक नसें उनकी बुद्धिमानी की गवाही देती थीं. वैसे तो बहुत कम देशों में 'न्यूरास्थेनिया' को बीमारी की मान्यता मिली है.

मगर चीन और जापान में डॉक्टर इसका ख़ूब इस्तेमाल करते हैं. हालांकि वो ये भी कहते हैं कि ये डिप्रेशन का दूसरा नाम है.

साफ़ है कि सदियों से लोग काम से थकान, माहौल से ऊब जाना और बेज़ारी महसूस करते रहे हैं.

इंसान के विकास के अलग-अलग दौर में इसकी वजहें भले अलग रही हों. मगर थकान हमारे रहन-सहन का अटूट हिस्सा रही है.

मध्य युग में ये दोपहर के वक़्त का पिशाच थी. तो बीसवीं सदी में ये पूंजीवाद के विकास के साथ लोगों के शोषण की वजह होती थी.

सच तो ये है कि हम आज भी पूरी तरह से नहीं समझते कि थकान, शरीर में ताक़त की कमी की असल वजह क्या है.

और कई बार ये अचानक से ख़त्म कैसे हो जाती है. हमें ये भी नहीं पता कि इसके लक्षण शरीर में पहले दिखाई देते हैं.

या फिर दिमाग़ इसकी गवाही पहले देता है. हमें ये भी नहीं मालूम कि थकान समाज के माहौल की वजह से होती है या फिर हमारे ख़ुद के बर्ताव का नतीजा है.

शायद थकान का सच इन सबको मिलाकर बनता है. हमारे एहसास, हमारा भरोसा हमारे ऊपर गहरा असर डालते हैं.

हमें मालूम है कि जज़्बाती तकलीफ़ से अपने भीतर जलन और दर्द महसूस होता है.

कई बार तो इसकी वजह से दौरे भी पड़ने लगते हैं. थकान के चलते आंखों के आगे अंधेरा सा छा जाता है.

एना शैफ्नर कहती हैं कि किसी भी बीमारी के बारे में पक्के तौर पर ये नहीं कहा जा सकता कि ये दिमाग़ी है या शारीरिक. या फिर दोनों का मिला जुला नतीजा है.

हां, थकान कई बार हम पर इतनी भारी पड़ती है कि शरीर सुन्न हो जाता है. अब ये आपका ख़्याल भी हो सकता है और सच्चाई भी.

एना के मुताबिक़ आज ज़्यादा लोगों को थकान हो रही है. इसका साफ़ मतलब है कि ये मसला हमारी जीवन शैली का है.

काम के ज़्यादा मौक़े मिलने की वजह से लोग अपनी क्षमता से ज़्यादा काम कर रहे हैं. उनके काम का दायरा बढ़ गया है.

फिर काम से तनाव होता है. तनाव से थकान और शरीर में ताक़त की...